Geimgengill og félagar áfram á toppnum á Íslandi 7. janúar 2020 9:07 Rétt eins og í Bandaríkjunum um síðustu helgi þá var Star Wars : The Rise of Skywalker , eða Stjörnstríð : Uppgangur Geimgengils , vinsælasta kvikmyndin hér á landi þriðju vikuna í röð , samkvæmt glænýjum aðsóknarlista kvikmyndahúsanna . Myndin var nærri tvöfalt vinsælli en sú mynd sem kom næst á eftir , Jumanji : The Next Level , sem hefur einnig notið mikilla vinsælda síðustu fimm vikur . Stjörnustríðið er geysivinsælt . Þriðja vinsælasta kvikmynd landsins er svo Njósnarar í dulargervi , eða Spies in Disguise eins og teiknimyndin heitir á frummálinu . Njósnarar Nýju myndirnar þrjár sem bættust í bíóhúsin nú um nýliðna helgi raða sér í 5. – 7. sæti listans . Gamanmyndin Playing with Fire fer beint í fimmta sætið , hrollvekjan The Grudge tyllti sér í það sjötta og gamanmyndin Jojo Rabbit , situr í sjönda sæti listans . Sjáðu aðsóknarlistann í heild sinni hér fyrir neðan :